Tam presentibus quam futuris notum fieri volo quod ego Jocerannus Senescallus, pro remedio animę meę et meorum, tam eorum qui fuerunt quam eorum qui erunt Belnensi ecclesię, et canonicis in ea Deo servientibus, turrim quę est infra septa murorum claustri dedi et duo plastra que sunt extra muros castri prope refectorium predictorum canonicorum, et aliud plastrum quod est juxta domum Villeriti. Istud donum a filiis meis, et filiabus, et maritis filiarum, et heredibus earum laudari feci. Calumpniam quam super hoc Haymo Bedsordus, et filii ejus movebant sedavi. Cartam super pactione ista factam sigillo Hugonis, ducis Burgundię, et sigillo domini Odonis filii ejus, ut firmius res se haberet muniri feci. Constituerunt canonici me Jocerannum et meos heredes, esse participes omnium bonorum spiritualium Belnensis ecclesię, et XXX libras proviniensium vel monetę ęquivalentis, pro hac donatione, mihi contulerunt. Hujus rei testes fuerunt; Robertus, Lingonensis thesaurarius et Belnensis decanus; Hugo de Arcunceio; magister Renaldus de Corbertaut; Raymundus de Corbenneiaco; Johannes de Ponti; Hugo, decanus de Neblans; Robertus, capellanus; Robertus, vicarius; Petrus de Corbertaut; Arnulphus de Cormarrien; Guido Motoz; Galterus de Serciaco; Petrus, filius Seguini de Volleniaco; Galterus de Acrimonte; Arnulphus Pudonis; Arnulphus li Marreglex. De militibus: Hugo, dominus Montis Sancti Johannis; Renaudus de Verneto; Humbertus de Porta; Hugo de Chassul; Galterus de Corbetal; Lambertus de Belna; Petrus Tapins; Hugo de Malmunt; Ebrardus, prepositus Divionensis. De burgensibus: Petrus de Ruleta, Theobaldus patruus ejus; Rainerius Bachoe; Arverius Moranin; Girardus Jordane; Renaudus de Siseia; Ricardus de Prato et quam plures.